钦定古今图书集成/历象汇编/岁功典/第035卷 > 念奴娇〈惜春〉 何梦桂
## 钦定古今图书集成/历象汇编/岁功典/第035卷 > 念奴娇〈惜春〉 何梦桂

三分春色，更消得、风雨几番零落。年少不来春老去，
空负省薇阶药。燕子飞忙，杜鹃啼杀，总为谁悲乐。临
春结绮，旧家何处楼阁。　一任年去年来，怅画阑舞
断，尘生帘幕。回首扬州浑一梦，可是风流俱错。百岁
心期，一春光景，付与闲杯酌。青蛇犹在，莫教雷雨飞
却。